পুলিশের বিরুদ্ধে সংবাদ পত্রে যাচ্ছে তাই লেখা যায়। কারণ, এতে কিছুই হয় না। পুলিশের কোন পর্যায়েই প্রত্রিকার প্রতিবেদনের বিরুদ্ধে প্রতিবাদ করে না। অন্যদিকে সংবাদ পরিবেশনের ক্ষেত্রে সাংবাদিকদের কোন জবাবদিহিতা নেই। মিথ্যা ও বিভ্রান্তিকর খবর প্রচারিত হলে কোন সাংবাদিক বা পত্রিকাকে প্রেস কাউন্সিলের মাধ্যমে জবাবদিহিতার মধ্যে নিয়ে আসা যেতে পারে। প্রেস কাউন্সিলের সর্বোচ্চ শাস্তি হল পত্রিকা কর্তৃক বিজ্ঞপ্তি বা ফিরতি প্রতিবেদনের মাধ্যমে ক্ষমা চাওয়া। কিন্তু মিথ্যা বা অসত্য-অর্ধসত্য খবর প্রচারের ফলে কোন ব্যক্তির মান-সম্মান ও জীবন-জীবীকার যে ক্ষতি হয়, তা পূরণ করার কোন সুযোগ প্রেস কাউন্সিল আইনে নেই।